Haydneum

Haydneum Koncertek Eszterházán – A Salomon String Quartet Haydn-Boccherini-estje
2025-08-15 19:00 (Europe/Budapest) | Esterházy-kastély – Apolló-terem, Haydn u. 2., Fertőd, 9431, Magyarország
Salomon String Quartet
Simon Standage, Catherine Martin – hegedű
Rőmer Ádám – brácsa
Nathan Giorgetti – cselló
Luigi BOCCHERINI (1743–1805):
D-dúr („La Cornemuse”) vonósnégyes, op. 58 No. 5
Joseph HAYDN (1732–1809):
h-moll vonósnégyes, op. 33 No. 1, Hob. III:37
Michael HAYDN (1737–1806):
C-dúr vonósnégyes, P. 116
J. HAYDN:
d-moll vonósnégyes, op. 76. No. 2, Hob. III:76
A koncertre II. kategóriás jegyek is válthatóak a Haydn-terembe, abban az esetben, ha az Apolló-teremben elfogytak a jegyek.
A Haydn-teremben korlátozottak a látási viszonyok!
SOPRONCARD elfogadóhely
A fertődi Esterházy-kastély és a nagycenki Széchenyi-kastély jegypénztárában OTP, K&H vagy MBH SZÉP-kártyával is vásárolhat belépőt a koncertekre.
A koncerteken kép- és hangfelvétel készül, a műsor- és szereplőváltoztatás jogát fenntartjuk.
Kérjük rendezvényeinken az alkalomhoz illő megjelenést.

Haydneum Koncertek Eszterházán – A Salomon String Quartet Haydn-Pleyel-estje
2025-08-16 19:00 | Esterházy-kastély – Apolló-terem, Haydn u. 2., Fertőd, 9431, Magyarország
Salomon String Quartet
Simon Standage, Catherine Martin – hegedű
Rőmer Ádám – brácsa
Nathan Giorgetti – cselló
Ignaz Joseph PLEYEL (1757–1831):
C-dúr vonósnégyes op. 2 No. 2, B.308
Joseph HAYDN (1732–1809):
G-dúr vonósnégyes op. 33 No. 5, Hob. III:41
HAYDN:
d-moll vonósnégyes, op. 42 No. 35, Hob. III:43
D-dúr („Erdődy”) vonósnégyes op. 76 No. 5, Hob. III:79
A koncertre II. kategóriás jegyek is válthatóak a Haydn-terembe, abban az esetben, ha az Apolló-teremben elfogytak a jegyek.
A Haydn-teremben korlátozottak a látási viszonyok!
SOPRONCARD elfogadóhely
A fertődi Esterházy-kastély és a nagycenki Széchenyi-kastély jegypénztárában OTP, K&H vagy MBH SZÉP-kártyával is vásárolhat belépőt a koncertekre.
A koncerteken kép- és hangfelvétel készül, a műsor- és szereplőváltoztatás jogát fenntartjuk.
Kérjük rendezvényeinken az alkalomhoz illő megjelenést.

Haydneum Koncertek Eszterházán – A Haydn-fivérek és Boccherini vonósnégyesei a Salomon String Quartettel
2025-08-17 19:00 | Esterházy-kastély – Apolló-terem, Haydn u. 2., Fertőd, 9431, Magyarország
Salomon String Quartet
Simon Standage, Catherine Martin – hegedű
Rőmer Ádám – brácsa
Nathan Giorgetti – cselló
Luigi BOCCHERINI (1743–1805):
D-dúr („La Cornemuse”) vonósnégyes, op. 58 No. 5
Joseph HAYDN (1732–1809):
Esz-dúr („Tréfa”) vonósnégyes, op. 33, No. 2, Hob. III:38
Michael HAYDN (1737–1806):
C-dúr vonósnégyes, P. 116
J. HAYDN:
C-dúr („Császár”) vonósnégyes, op. 76 No. 3, Hob. III:77
A koncertre II. kategóriás jegyek is válthatóak a Haydn-terembe, abban az esetben, ha az Apolló-teremben elfogytak a jegyek.
A Haydn-teremben korlátozottak a látási viszonyok!
SOPRONCARD elfogadóhely
A fertődi Esterházy-kastély és a nagycenki Széchenyi-kastély jegypénztárában OTP, K&H vagy MBH SZÉP-kártyával is vásárolhat belépőt a koncertekre.
A koncerteken kép- és hangfelvétel készül, a műsor- és szereplőváltoztatás jogát fenntartjuk.
Kérjük rendezvényeinken az alkalomhoz illő megjelenést.

Haydneum Koncertek Eszterházán – Hegedű- és klarinétverseny a Capella Savariaval
2025-08-22 19:00 | Esterházy-kastély – Apolló-terem, Haydn u. 2., Fertőd, 9431, Magyarország
Kalló Zsolt – hegedű
Egri Márton – klarinét
Capella Savaria
Joseph HAYDN (1732–1809):
6. D-dúr („A reggel”) szimfónia, Hob. I:6
Wolfgang Amadeus MOZART (1756–1791):
D-dúr hegedűverseny, K. 211
MOZART: A-dúr klarinétverseny, K. 622
A koncertre II. kategóriás jegyek is válthatóak a Haydn-terembe, abban az esetben, ha az Apolló-teremben elfogytak a jegyek.
A Haydn-teremben korlátozottak a látási viszonyok!
SOPRONCARD elfogadóhely
A fertődi Esterházy-kastély és a nagycenki Széchenyi-kastély jegypénztárában OTP, K&H vagy MBH SZÉP-kártyával is vásárolhat belépőt a koncertekre.
A koncerteken kép- és hangfelvétel készül, a műsor- és szereplőváltoztatás jogát fenntartjuk.
Kérjük rendezvényeinken az alkalomhoz illő megjelenést.

Haydneum Koncertek Eszterházán – Sinfonia Concertante a Capella Savariaval
2025-08-23 19:00 | Esterházy-kastély – Apolló-terem, Haydn u. 2., Fertőd, 9431, Magyarország
Kalló Zsolt – hegedű
Móré László – brácsa
Capella Savaria
Joseph HAYDN (1732–1809):
L’isola disabitata – Overture, Hob. XXVIII:9
83. G-dúr („A tyúk”) szimfónia, Hob. I:83
Wolfgang Amadeus MOZART (1756–1791):
Esz-dúr Sinfonia Concertante, K. 364/320d
A koncertre II. kategóriás jegyek is válthatóak a Haydn-terembe, abban az esetben, ha az Apolló-teremben elfogytak a jegyek.
A Haydn-teremben korlátozottak a látási viszonyok!
SOPRONCARD elfogadóhely
A fertődi Esterházy-kastély és a nagycenki Széchenyi-kastély jegypénztárában OTP, K&H vagy MBH SZÉP-kártyával is vásárolhat belépőt a koncertekre.
A koncerteken kép- és hangfelvétel készül, a műsor- és szereplőváltoztatás jogát fenntartjuk.
Kérjük rendezvényeinken az alkalomhoz illő megjelenést.

Haydneum Koncertek Eszterházán – Fuvola- és klarinétverseny a Capella Savariaval
2025-08-24 19:00 | Esterházy-kastély – Apolló-terem, Haydn u. 2., Fertőd, 9431, Magyarország
Bertalan Andrea – fuvola
Egri Márton – klarinét
Capella Savaria
Joseph HAYDN (1732–1809):
30. C-dúr („Alleluja”) szimfónia, Hob. I:30
Michael HAYDN (1737–1806):
D-dúr fuvolaverseny, P.56 MH 105
Wolfgang Amadeus MOZART (1756–1791):
A-dúr klarinétverseny, K. 622
A koncertre II. kategóriás jegyek is válthatóak a Haydn-terembe, abban az esetben, ha az Apolló-teremben elfogytak a jegyek.
A Haydn-teremben korlátozottak a látási viszonyok!
SOPRONCARD elfogadóhely
A fertődi Esterházy-kastély és a nagycenki Széchenyi-kastély jegypénztárában OTP, K&H vagy MBH SZÉP-kártyával is vásárolhat belépőt a koncertekre.
A koncerteken kép- és hangfelvétel készül, a műsor- és szereplőváltoztatás jogát fenntartjuk.
Kérjük rendezvényeinken az alkalomhoz illő megjelenést.

Kamarazene verbunkossal fűszerezve I. – Haydn, Kalkbrenner, Mendelssohn, Mozart
2026-07-10 19:00 | Esterházy-kastély, Apolló-terem, Joseph Haydn u. 2., Fertőd, 9431, Hungary
J. HAYDN (1732–1809) – J. P. SALOMON (1745–1815): C-dúr szimfónia, Hob. I:97
W. A. MOZART (1756–1791): g-moll zongoranégyes, K. 478
Verbunkos muzsika a 18–19. századból – válogatás BENGRÁF József (1745–1791), CSERMÁK Antal (1774–1822), RUZITSKA Ignác (1777–1833) és kortársaik műveiből
—
F. MENDELSSOHN BARTHOLDY (1809–1847): D-dúr vonósszimfónia, MWV N 2
F. W. KALKBRENNER (1785–1849): G-dúr szextett, op. 58
Két nyáresti koncertjén a kiváló magyar historikus muzsikusokból álló Ensemble Variabile sajátos szemszögből kelti életre Eszterháza fénykorának zenei világát. A klasszika és a romantika fordulópontján a szalonzene, a házimuzsikálás nemcsak a nemesi, hanem a polgári házakban is mindennapos volt, az amatőr játékosok hangszeres tudása pedig nemritkán a professzionális zenészekével vetekedett. Gazdag táptalajt jelentett ez a kamarazenei műfajoknak, de sok nagyzenekari mű átiratát is életre hívta. Haydn londoni szimfóniáiból például az a Johann Peter Salomon készített átdolgozásokat, akinek két híres angliai útját köszönhette a mester. Egyenrangú hangszeres szólamaival Mozart g-moll zongoranégyese már a romantika felé mutat, amelynek korai szakaszát idézi a második rész műsora a tizenkét éves Mendelssohn könnyed vonósszimfóniájával, valamint az ünnepelt zongoravirtuóz, Friedrich Wilhelm Kalkbrenner reprezentatív szextettjével. A válogatást a verbunkos-összeállítás teszi teljessé és hitelessé, bemutatva az akkoriban egészen Bécsig hatást gyakorló korabeli magyar hangszeres hagyományt.

Kamarazene verbunkossal fűszerezve II. – Haydn, Kalkbrenner, Mozart
2026-07-11 19:00 | Esterházy-kastély, Apolló-terem, Joseph Haydn u. 2., Fertőd, 9431, Hungary
J. HAYDN (1732–1809) – J. P. SALOMON (1745–1815): G-dúr („Meglepetés”) szimfónia, Hob. I:94
F. X. MOZART (1791–1844): e-moll rondó fuvolára és zongorára
Verbunkos muzsika a 18–19. századból – válogatás MÁTRAY Gábor (1797–1875), BIHARI János (1764–1827), RÓZSAVÖLGYI Márk (1789–1848) és kortársaik műveiből
—
J. HAYDN: C-dúr vonósnégyes, op. 20, No. 2, Hob. III:32
F. W. KALKBRENNER (1785–1849): G-dúr szextett, op. 58
Két nyáresti koncertjén a kiváló magyar historikus muzsikusokból álló Ensemble Variabile sajátos szemszögből kelti életre Eszterháza fénykorának zenei világát. A klasszika és a romantika fordulópontján a szalonzene, a házimuzsikálás nemcsak a nemesi, hanem a polgári házakban is mindennapos volt, az amatőr játékosok hangszeres tudása pedig nemritkán a professzionális zenészekével vetekedett. Gazdag táptalajt jelentett ez a kamarazenei műfajoknak, de sok nagyzenekari mű átiratát is életre hívta. Haydn londoni szimfóniáiból – így a második tétel váratlan forte akkordjáról elhíresült „Meglepetés”-ből is – az a Johann Peter Salomon készített átdolgozásokat, akinek két híres angliai útját köszönhette a mester. Az op. 20-as kvartettsorozat a műfaj mérföldköve, amely szólamainak egyenrangúságával már a korai romantika felé mutat. E stílust a legkisebb Mozart fiú lírai és érzékeny rondója, valamint az ünnepelt zongoravirtuóz, Friedrich Wilhelm Kalkbrenner reprezentatív szextettje képviseli a műsoron. A válogatást a verbunkos-összeállítás teszi teljessé és hitelessé, bemutatva az akkoriban egészen Bécsig hatást gyakorló korabeli magyar hangszeres hagyományt.

Haydn és Mozart Eszterházán I. – Szimfóniák és zongoraverseny
2026-07-17 19:00 | Esterházy-kastély, Apolló-terem, Joseph Haydn u. 2., Fertőd, 9431, Hungary
Joseph HAYDN (1732–1809): Esz-dúr szimfónia, Hob. I:76
Wolfgang Amadeus MOZART (1756–1791): F-dúr zongoraverseny, K. 413
—
Joseph HAYDN: F-dúr szimfónia, Hob. I:79
Műsorváltozás!
Mozart: K. 413-as F-dúr zongoraversenye helyett a K. 415-ös C-dúr zongoraverseny hangzik el a koncerten.
A bécsi klasszika a zenetörténet legsűrűbb korszaka: lenyűgöző, hogy néhány év-évtized egyetlen kis területen született termése milyen elemi hatást tudott gyakorolni a zene egész további történetére. Ezt reprezentálja az Orfeo Zenekar két hangversenye, amelynek szólistája Somlai Petra, karmestere pedig Vashegyi György. Haydn az 1780-as évek elején, az Esterházy-kastély falai között írta 76-os és 79-es jegyzékszámú szimfóniáit, amelyek már érett alkotói korszakát képviselik: a korábbi évtizedek kísérletező szellemét kiegyensúlyozott formaérzék, gazdag tematikus munka és a zenekari hangzás finom árnyalása egészíti ki. Miközben Haydn 1782-ben Eszterházán az Esz-dúr szimfónián dolgozott, Mozart – frissen Bécsbe költözvén – zongoraversenyeket írt saját előadásra. Mivel lehetőségei még korlátozottak voltak, tudatosan úgy komponált, hogy a művek nagyobb nyilvános hangversenyeken és szűkebb kamarazenei környezetben egyaránt előadhatók legyenek, így az F-dúr művet is a virtuozitás és az intim megszólalás ritka egyensúlya jellemzi.

Haydn és Mozart Eszterházán II. – Szimfóniák és zongoraverseny
2026-07-18 19:00 | Esterházy-kastély, Apolló-terem, Joseph Haydn u. 2., Fertőd, 9431, Hungary
J. HAYDN (1732–1809): B-dúr szimfónia, Hob. I:77
W.A. MOZART (1756–1791): C-dúr zongoraverseny, K. 415
—
J. HAYDN: G-dúr szimfónia, Hob. I:81
A bécsi klasszika a zenetörténet legsűrűbb korszaka: lenyűgöző, hogy néhány év-évtized egyetlen kis területen született termése milyen elemi hatást tudott gyakorolni a zene egész további történetére. Ezt reprezentálja az Orfeo Zenekar két hangversenye, amelynek szólistája Somlai Petra, karmestere pedig Vashegyi György. Az 1780-as évek elején Haydn és Mozart párhuzamosan formálta a klasszikus szimfónia és versenymű új nyelvét. A B-dúr és a G-dúr szimfónia az érett Haydn alkotói korszakának két pompás darabja: izgalmas lenyomatai annak az időszaknak, amikor Haydn zenéje már messze túlnőtt az eszterházai udvar keretein, és egész Európában ismertté vált. Nemcsak a műsoron, hanem keletkezésének idejét tekintve is éppen a két szimfónia közé ékelődik Mozart 1783-as C-dúr zongoraversenye, amely a zeneszerző első bécsi sikereinek egyik legfontosabb eszköze és dokumentuma. Mozart maga adta elő a művet nyilvános akadémiáin, és büszkén írta róla, hogy egyszerre képes vele megszólítani a műértőket és a kevésbé gyakorlott hallgatókat is.

Múlt és jelen – Bene Róza és Borsányi Márton billentyűs estje
2026-07-24 19:00 | Esterházy-kastély, Apolló-terem, Joseph Haydn u. 2., Fertőd, 9431, Hungary
BORSÁNYI M. (*1984): C-dúr ouverture négy kézre – Hommage à Johann Georg Albrechtsberger
C. BURNEY (1726–1814): C-dúr szonáta négy kézre
J. HAYDN (1732–1809): F-dúr divertimento („Il maestro e lo scolare”), Hob. XVIIa:1
J. G. ALBRECHTSBERGER (1736–1809): C-dúr prelúdium és fúga négy kézre
—
W. F. BACH (1710–1784): e-moll fantázia, F. 21
W. F. BACH: e-moll fúga, F. 31
BORSÁNYI M.: g-moll fantázia négy kézre („Quasi un’apertura”)
J. G. ALBRECHTSBERGER: B-dúr prelúdium és fúga négy kézre
J. HAYDN: F-dúr partita négy kézre, Hob. XVIIa:2
A négykezes-irodalom a 18. századi billentyűs zene méltatlanul háttérbe szorult, ám annál gazdagabb és izgalmasabb területe, ahol a házimuzsikálás, az edukáció és a kompozíció gyakorlata szorosan összefonódik. Albrechtsberger például nemcsak komponistaként, de pedagógusként is a bécsi zenei élet meghatározó alakja volt; C-dúr, illetve B-dúr prelúdium és fúgája híresen mesteri ellenponttechnikáját példázza. Charles Burney szonátája a 18. századi angol zenei ízlés bécsi hatásokat tükröző lenyomata, míg Haydn F-dúr („Il maestro e lo scolare”) divertimentója tanár és tanítványa zenei dialógusát jeleníti meg szellemes formában. Wilhelm Friedemann Bach e-moll fantázia és fúgája a barokk és az „Empfindsamer”, vagyis érzelmes stílus határán mozog, Haydn F-dúr partitája pedig a műfaj könnyedebb, táncos oldalát mutatja be. A műsor különlegessége a korabeli repertoárra reflektáló ouverture és fantázia az est egyik előadóművésze, Borsányi Márton tollából, akihez Bene Róza csembalóművész csatlakozik.

Évszázadok – évfordulók – Papp Rita és Gerhát László billentyűs estje
2026-07-25 19:00 | Esterházy-kastély, Apolló-terem, Joseph Haydn u. 2., Fertőd, 9431, Hungary
J. HAYDN (1732–1809): G-dúr szimfónia, Hob. I:88 – négykezes átirat
W.A. MOZART (1756–1791): G-dúr (befejezetlen) szonáta négy kézre, K. 357
—
R. SCHUMANN (1810–1856): Bilder aus Osten, op. 66
J. S. BACH (1685–1750) koráljai KURTÁG György (*1926) négykezes átiratában
Papp Rita és Gerhát László a historikus előadásmód iránt elkötelezett fortepiano-párosként rendszeresen foglalkozik a kamarazenei repertoár ritkábban játszott rétegeivel. Műsoruk a négykezes-irodalom különleges keresztmetszetén át mutatja meg a 18–19. század zenéjét, egészen napjainkig előrepillantva. Mi sem idézhetné fel hitelesebben a klasszikus házimuzsikálás vibráló hangulatát, mint Haydn G-dúr szimfóniájának négykezes megszólalása: a hangversenytermekből, szalonokból ismert nagyzenekari művek ilyen formájú élvezete a kor mindennapos gyakorlata volt. Mozart G-dúr szonátájának egyetlen befejezett tétele ellenben a négykezes műfajának korai állapotát mutatja, operaszerű gesztusokkal és világos formai gondolkodással. A második rész a 19. és 20. század terméséből villant fel egy-egy fontos momentumot. Schumann Bilder aus Osten ciklusa romantikus karakterdarabok sorozata, amelyben táncos és lírai tételek váltakoznak, a koncertet pedig végül Bach időtlen koráljai kerekítik le Kurtág György átiratában, az idén százéves zeneszerző előtt tisztelegve.

Kürtverseny és szimfónia
2026-07-31 19:00 | Esterházy-kastély, Apolló-terem, Joseph Haydn u. 2., Fertőd, 9431, Hungary
W. A. MOZART (1756–1791): G-dúr szimfónia, K. 199/161b
J. HAYDN (1732–1809): D-dúr kürtverseny, No. 1, Hob. VIId:3
—
M. HAYDN (1737–1806): D-dúr szimfónia, P. 11, MH 198
A bécsi klasszikára gondolva legtöbbünk fülében ott cseng a három név: Haydn, Mozart, Beethoven. A historikus előadásmód úttörő magyar együttese, a Capella Savaria hangversenye azonban rámutat, hogy Haydn öccse, Michael éppúgy méltó része lehetne e felsorolásnak – nemhiába próbálta II. Esterházy Miklós herceg az udvarába szerződtetni. A Salzburgban működő Michael Haydn második részben elhangzó ötletgazdag szimfóniája jól érzékelteti, miért tartották őt kora egyik legjelentősebb zeneszerzőjének. Mozart szintén Salzburgban – Michael kollégájaként –, mindössze tizenhét évesen, az olasz utazások hatása alatt írta G-dúr szimfóniáját: könnyed elegancia, dallamgazdagság és lendületes formaérzék jellemzi mindhárom tételét. D-dúr kürtversenyében Joseph Haydn az elsők között mutatta meg, hogy a hangszer nem csupán zenekari színfoltként, hanem szólistaként is megállja a helyét. A darab feltehetően az Esterházy-udvar kiváló kürtösének, Thaddäus Steinmüllernek készült, ezúttal pedig a historikus rézfúvósjáték elismert képviselője, Pálkövi Dániel szólójával hangzik el.

Ünnepi szerenád
2026-08-01 19:00 | Esterházy-kastély, Apolló-terem, Joseph Haydn u. 2., Fertőd, 9431, Hungary
W. A. MOZART (1756–1791): Serenata notturna (D-dúr szerenád), K. 239
F. BENDA (1709–1786): e-moll fuvolaverseny, L2.4
—
M. HAYDN (1737–1806): Sinfonia az Applaususból, P. 8, MH 144
J. HAYDN (1732–1809): D-dúr szimfónia, Hob. I:24
A 18. század zenei világa ugyan Bécs körül forgott, de a teljes térkép mégis jóval tágasabb volt. A historikus előadásmód úttörő magyar együttese, a Capella Savaria ezúttal Salzburg, Eszterháza és a porosz királyi udvar között húz képzeletbeli vonalat. Mozart mindössze húszévesen komponálta a Serenata notturnát, ezt az ünnepélyes és játékos elemeket ötvöző szerenádot, amely a kor esti, gyakran szabadtéri muzsikálásainak páratlan hangulatát idézi. A cseh származású Franz Benda a porosz királyi udvar koncertmestereként a korszak meghatározó zenészalakja volt. Művei nagyrészt az érzékeny, érzelmekben gazdag Empfindsamer Stilt képviselik – így az e-moll fuvolaverseny is, amelyet talán maga Nagy Frigyes is eljátszott. Ezen az estén a szólista Bertalan Andrea lesz. A második rész főszereplője Joseph Haydn egyik korai szimfóniája, amelyhez Salzburgban működő öccse, Michael Haydn egyik szokatlan tétele nyújtja a bevezetőt: az Applausus című latin nyelvű iskoladrámához komponált kísérőzene nyitánya.
